Publication: Magyar Közlöny
Issue: MK-2005-171 (Year: 2005, Number: 171)
Era: 2004-2010
Section: 24 A Hpt. módosításáról szóló 2000. évi CXXIV. törvény 146. § alapján
Paragraph Index: 534

6.A KÜLFÖLDIEK FIÓKTELEPE – ESZKÖZ- FENNTARTÁSI MUTATÓ SZÁMÍTÁS A jelentés kitöltése Ezt a táblát csak a külföldi – harmadik országbeli – pénzügyi intézmény (hitelintézet, illetve pénzügyi vállalkozás) fióktelepeinek kell kitölteni. Abban az esetben, ha egy külföldi pénzügyi intézmény fióktelepet nyitott Magyarországon, ez az adatszolgáltatás havonta kötelezõ. Itt a fióktelepekre vonatkozóan a beszámolás napján fennálló követelések, eszközök és kötelezettségek (források) állományát kell részletezni a Hpt. 2. számú mellékletének III. fejezete 26. pontjában. A 2. Magyarországon vállalt kötelezettségek összesen sorban a mérlegben szereplõ összes idegen forrás együttes állományát kell szerepeltetni. (A saját tõke és a forrás oldali céltartalékok összegét nem kell figyelembe venni.) A 8. Eszközfenntartási mutató sorban az 1. sorban összesített eszközök, mint számláló és a 2. sorban lévõ források, mint nevezõ hányadosaként szereplõ értéket százalékos formában kell kimutatni.

Source: https://magyarkozlony.hu/hivatalos-lapok/3c15b516ea261a8fedf0f3f282e2f0a096f5799b/dokumentumok/c5be2ccb14be17e5b0ea227e0f688206f22528f2/letoltes